open-index/open-wikipedia-markdown huggingface dataset:
Givenchy-en-Gohelle

**Givenchy-en-Gohelle** on kunta Pohjois-Ranskassa Pas-de-Calais'n departementissa. Kunnassa on ensimmäisen maailmansodan muistomerkki Mémorial de Vimy. Se pystytettiin vuonna 1936 kunnioittamaan 11&nbsp;285 kanadalaista sotilasta, jotka kaatuvat Ranskan taisteluissa. Muistomerkissä on kaksi 40 metriä korkeaa tornia, joista toinen kuvaa Ranskaa ja toinen Kanadaa.

## Katso myös
*Vimyn harjanteen taistelu

## Aiheesta muualla

## Lähteet
Jänninjärvi

**Jänninjärvi** on Pirkanmaalla Nokian ja Sastamalan rajalla sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.

## Maantietoa
Pitkän ja kapean järven pituus on 200 metriä ja leveys 30 metriä. Se sijaitsee mäkien välisessä notkelmassa, jossa metsä on soistunutta ja ojitettu. Ojat laskevat järveen ja yksi niistä toimii samalla laskuojan alkuna. Se virtaa Pahlavanvuoren rinteessä olevan notkelman kautta koilliseen Hämeenkyrön puolelle, missä se yhtyy alajuoksulla Kolunojaan. Jänninjärvi on valuma-alueensa ainoa järvi.

Järven pohjoispuolella on autioitunut maatila, jonka yhteydessä sijaitsee kaksi vapaa-ajan asuntoa järven Sasatamalan puoleisella rannalla. Suurin osa järvestä kuuluu Nokialle ja vain pieni osa Sastamalaan.

## Lähteet
Lentopallon miesten maailmancup 2015

**Lentopallon miesten maailmancup 2015** pelattiin Japanissa 8.−23. syyskuuta. Kilpailu toimi samalla karsintana Rio de Janeiron olympiakisoihin. Kahdelle parhaalle lohkesi paikka olympialaisiin. Muille joukkueille jäi vielä mahdollisuus lunastaa kisapaikka omien maanosiensa karsintojen kautta.

## Sarjataulukko

## Lähteet
* kisojen viraliset sivut
Goodgame Big Farm

**Goodgame Big Farm** on Goodgame Studiosin kehittämä peli. Se on yhtiön toiseksi suosituin peli heti Goodgame Empiren jälkeen. Peli on voittanut *MMO of the Year 2013* -palkinnon *Best Casual Browser MMO* -sarjassa.

## Big Farm: Mobile Harvest
Big Farmista on olemassa myös mobiiliversio Android -ja iOS-laitteille. Big Farm: Mobile Harvest on hyvin samanlainen kuin alkuperäinen selainpeli, mutta sen ominaisuudet ovat hieman rajatummat.

## Pelaaminen
Goodgame Big Farmin ideana on kerätä satoa pelloilta, siilolta, tarhoilta, kanaloista, vesitornista ym. Sadon keräämisestä voi saada kokemuspisteitä, jos käyttää erikoisvaikutuksen omaavia tuotteita. Näitä tuotteita voi ostaa vain kullalla ja ne ovat siten arvokkaita.

## Lähteet
Jodie Marsh

**Jodie Marsh** (s. 23. joulukuuta 1978) on englantilainen mediapersoona, kehonrakentaja ja glamourmalli. Hän on esiintynyt miestenlehdissä ja keltaisessa lehdistössä yläosattomissa, sekä esiintynyt omassa tositelevisio-ohjelmassaan *Totally Jodie Marsh*.

Marshilta julkaistiin vuonna 2005 omaelämäkertakirja *Keeping it Real*. Vuonna 2006 hän oli kilpailijana Britannian ''Big Brotherin'' julkkisversiossa *Celebrity Big Brotherissa*. Vuonna 2013 hän alkoi juontaa dokumenttisarjaa *Jodie Marsh On...* TLC-kanavalla. 

Marsh osallistui ensimmäiseen kehonrakennuskilpailuunsa vuonna 2011 ja voitti vuonna 2012 International Natural Bodybuilding Federationin (INBF) kilpailun Washingtonissa sarjassa ”Women's Fit Body”. 

## Lähteet
Kiinan pyhät vuoret

**Kiinassa on viisi pyhää vuorta**. Ne ovat:
* Taishan, 1&nbsp;532 metriä, Shandongin maakunta
* Huashan, 1&nbsp;997 metriä, Shaanxin maakunta
* Hengshan, 1&nbsp;512 metriä, Hunanin maakunta
* Hengshan, 2&nbsp;017 metriä, Shanxin maakunta
* Songshan, 1&nbsp;440 metriä, Henanin maakunta.

Näistä pyhistä vuorista kuuluisin on Taishan, jossa on käynyt meditoimassa 72 Kiinan keisaria.

## Lähteet
Ralf Aron

**Ralf Aron** (s. 21. maaliskuuta 1998) on virolainen moottoriurheilija. Hänen nuorempi veli Paul on myös moottoriurheilija.

## Ura

Aron aloitti uransa karting-luokissa. Vuonna 2014 Aron aloitti kilpauransa Formula Renault 1.6 NEC -sarjassa saavuttaen kaksi voittoa, kolme nopeinta kierrosta ja seitsemän palkintosijaa sijoittuen loppupisteissä toiseksi. Samana vuonna hän kilpaili myös Pohjoismaiden Formula Renault -sarjassa sijoittuen sarjan kuudenneksi, sekä Formula Renault 1.6 NEZ -sarjassa saavuttaen kolme voittoa, kaksi paalupaikkaa sijoittuen sarjan toiseksi. Vuonna 2015 Aron siirtyi kansainvälisiin sarjoihin ja kilpaili Italian Formula 4 -sarjassa jossa hän voitti sarjan mestaruuden. Samana vuonna hän kilpaili Saksan ADAC Formula 4 -sarjassa voittaen yhden kilpailun. Vuonna 2016 Aron siirtyi kilpailemaan Euroopan Formula 3 -sarjaan. Hän ajoi sarjassa myös vuosina 2017 ja 2018 sijoittuen parhaimmillaan sarjan kuudenneksi.

Tämän jälkeen Aron on toiminut Prema Powerteam -tallissa tiimi managerina ja ajanut muun muassa Porsche Sprint Challenge NEZ -sarjaa.

Vuonna 2023 Aron teki paluun kilpa-autoiluun ajaen ADAC GT Masters ja GT World Challenge Europe -sarjoissa.

## Lähteet
Nokkimisjärjestys

**Nokkimisjärjestys** tarkoittaa laumaeläimillä vallitsevaa sosiaalista arvojärjestystä eli hierarkiaa. Se havaittiin ensin linnuilla, mistä nimikin, etenkin kana- ja varislinnuilla. Tätä järjestystä tavataan kuitenkin myös nisäkkäillä, kuten sorkka- ja kavioeläimillä, koiraeläimillä, joillakin apinoilla ja eräillä kalalajeilla. 

Hierarkian edellytyksenä on sosiaalinen ryhmä ja tietynlainen psyykkinen kehitys. Yksilön asemaan hierarkiassa vaikuttava yleensä sukupuoli ja ikä. Linnuilla korkeimmassa asemassa ovat usein suuret ja vahvat yksilöt, mutta asemaan vaikuttaa myös jokin erityisen silmiinpistävä rakenteellinen piirre tai väri, esimerkiksi pitkä pyrstö tai signaalina toimiva väritys. Arvojärjestys voidaan ratkaista myös oikeilla tai rituaalisilla otteluilla. 

Hierarkiat estävät keskinäistä aggressiivisuutta, ja etuna on myös, että vahvimmat yksilöt lisääntyvät parhaiten.

Kanoilla ja kukoilla on eri nokkimisjärjestys, eivätkä ne siten ole keskenään aggressiivisia. Samankaan sukupuolen edustajat eivät yleensä ole aggressiivisia toisia kohtaa, sillä alempana olevat pyrkivät välttelemään hierarkiassa ylempänä olevia. 

## Lähteet
Sorcha Cusack

**Sorcha Cusack** (s. 9. huhtikuuta 1949 Dublin) on irlantilainen näyttelijä. Hän on näytellyt monissa brittiläisissä televisiosarjoissa, kuten *[[Sairaalaelämää]]*, *[[Kyläsairaala]]*, *[[Isä Brown ja hänen laumansa]]* ja *[[Coronation Street]]* sekä vuonna 1973 *[[Jane Eyre]]* -minisarjassa, jossa hän näytteli pääosaa. 

Cusackin vanhemmat olivat näyttelijät Cyril Cusack ja Maureen Cusack. Hänen siskonsa Sinéad Cusack, Niamh Cusack ja Catherine Cusack ovat näyttelijöitä ja veli Pádraig on tuottaja. Sinéad-siskon kautta Sorcha Cusackin lanko on Oscar-palkittu näyttelijä Jeremy Irons ja siskonpoika näyttelijä Max Irons.

## Valikoitu filmografia
* *Jane Eyre* – Jane Eyre (1973)
* *[[Sairaalaelämää]]* – Osastonhoitaja Kate Wilson (1994–1997)
* *[[Snatch – hävyttömät]]* – Mickeyn äiti (2000)
* *[[Coronation Street]]* – Helen Connor (2008)
* *[[Kyläsairaala]]* - Rouva Bridged (2009)
* *[[Mrs. Brown’s Boys]]* – Rouva Nicholson (2011)
* *[[Isä Brown ja hänen laumansa]]* – Rouva McCarthy (2013–2022)
* *[[River (televisiosarja)|River]]* – Bridie Stevenson (2015)

## Aiheesta muualla
*
Keinutaan

”**Keinutaan**” on Antti Tuiskun kappale hänen kymmenenneltä studioalbumiltaan *[[En kommentoi]]*. Kappaleella esiintyy myös VilleGalle. ”Keinutaan” julkaistiin albumin kolmantena singlenä toukokuussa 2015. Kappaleen ovat säveltäneet ja sanoittaneet Tuiskun itsensä lisäksi Kalle Lindroth ja Jurek. Sitä on ollut sanoittamassa myös VilleGalle. Kappaleella sämplätään otetta ”Pää, olkapää, peppu” -lastenlaulusta.

Kappale menestyi sekä single- että latauslistalla hyvin. Kummallakin se pysyi yli kahdenkymmenen viikon ajan ollen parhaimmillaan kolmen parhaan joukossa. Radiolistalla kappaleen parhaaksi sijoitukseksi jäi 19. sija. Tuisku on saanut singlestä kultalevyn.

Kappaleesta julkaistiin heinäkuussa 2015 Miro Laihon ohjaama musiikkivideo. Kappaleessa esitettävästä koreografiasta Tuisku toivoi tulevan *[[Macarena]]n* kaltainen ilmiö. Videota on katsottu YouTubessa yli 14 miljoonaa kertaa.

## Listasijoitukset

## Lähteet

## Aiheesta muualla
* Virallinen musiikkivideo (YouTube)
Emilia Iskanius

**Emilia Iskanius** (s. 14. huhtikuuta 1994) on suomalainen jalkapalloilija, joka edustaa Naisten Liigassa pelaavaa FC Honkaa. Hän on pelipaikaltaan puolustava keskikenttäpelaaja.

Iskanius on iisalmelaisen Klubi-36:n kasvatti. Lukioikäisenä hän muutti Kuopioon, jossa hän edusti Kuopion MimmiFutista ja Pallokissoja. Kaudeksi 2014 Iskanius siirtyi Åland Unitediin, jonka kanssa hän saavutti SM-hopeaa. Kaudesta 2015 alkaen Iskanius on edustanut FC Honkaa. Ennen kautta 2015 hän oli pelannut 76 Naisten Liigan ottelussa ja tehnyt niissä 10 maalia.

Suomen maajoukkueissa Iskanius on pelannut alle 16-vuotiaiden ikäluokasta alkaen. Hän toimi Suomen kapteenina vuoden 2013 alle 19-vuotiaiden EM-kilpailuissa ja vuoden 2014 alle 20-vuotiaiden MM-kilpailuissa.

## Lähteet

## Aiheesta muualla

* Emilia Iskanius Suomen Palloliiton sivustolla 
* Emilia Iskanius Euroopan jalkapalloliiton sivustolla 
* Emilia Iskanius Kansainvälisen jalkapalloliiton sivustolla
Yan’an

**Yan’an** () on prefektuuritason kaupunki Kiinan Shaanxin maakunnassa Keltaisen joen sivujoen Yan Shuin varrella. Vuoden 2010 väestönlaskennassa kaupungin väkiluku oli 2,187 miljoonaa ja pinta-ala noin 37&nbsp;030 neliökilometriä. Nimestä esiintyy myös länsimaiset kirjoitusmuodot **Yanan** ja **Jenan**.

## Maantiede ja hallinnollinen jako
Yan’an sijaitsee Shaanxin maakunnan pohjoisosassa. Alue on lössiylänköä, jota halkovat veden uurtamat rotkot. Kaupunki on rakennettu Yanjoen rannalle syvänteeseen, jota ympäröivät kukkulat. Piirikuntatasolla kaupunki jakautuu kahteen kaupunkipiiriin (Baota, 475&nbsp;234 as., 2010; Ansai) ja 11 piirikuntaan (Fuxian, Ganquan, Huangling, Huanglong, Luochuan, Wuqi, Yanchang, Yanchuan, Yichuan, Zhidan, Zichang).

## Historia
Yan’an-nimitys tuli ensimmäistä kertaa käyttöön vuonna 607 jaa. Sui-dynastian alaisena sotilaspäällikön johtamana piirikuntana. Sittemmin paikka oli tärkeä raja-alueen tukikohta Tang-dynastialle ja Song-dynastialle. Song-dynastian aikana Yan’an oli osa puolustukseen käytettyjä tukikohtia läntistä Xia-dynastiaa vastaan. Vuonna 1221 Yan’an oli näyttämö taistelulle, jossa mongolit Jin-dynastian joukot. Alueen merkitys väheni 1400-luvulta eteenpäin. Muslimikapinat vuosina 1864-75 nälänhätä 1870-luvulla hävittivät aluetta. Myös 1920- ja 1930-luvuilla alueella koettiin kuivuuden aiheuttamia nälänhätiä.

Vuonna 1935 kommunistit saapuivat alueelle suoritettuaan 9&nbsp;600 kilometrin pituisen pitkän marssin Jiangxista, jonka Kuomintangin kannattajat olivat vallanneet. Yan’anista tuli kommunistien päätukikohta Kiinan–Japanin sodan ja sitä seuranneen sisällissodan aikana. Yan’anista tulikin kommunistisen vallankumouksen symboli.

## Kaupunkikuva
Yan’anin alkuperäinen muurin ympäröimä vanhakaupunki tuhoutui japanilaisten pommituksissa toisen maailmansodan aikana. Alue on kärsinyt myös maaperän eroosiosta. Kaupungin pohjoispuolella on noin 100 historiallista paikkaa, jotka liittyvät tavalla tai toisella kommunistien toimintaan Japanin vastaisen sodan aikana. Kaupungissa oli Kiinan kommunistien päämaja 1935-45 ja siellä on museona Mao Zedongin asuinluola.

## Liikenne
Yan’an on Pohjois-Shaanxin liikenteen solmukohta. Rautatie yhdistää kaupungin Shaanxin pääkaupunki Xi’aniin. Xi’aniin kulkee myös moottoritie, joka jatkuu pohjoisessa Sisä-Mongoliaan. Kaupungin lentokentältä lähtee lentoja Xi’anin ohella Pekingiin ja muihin Kiinan kaupunkeihin.


延安市：Yan'an City 2007年.jpg|Yan’anin kaupunkia (v. 2007).
Yanan Railway Station 01.jpg|Yan’anin rautatieasema.
Yanan Airport.jpg|Terminaali Yan’anin lentoasemalla.
Yanan Shaanxi maoist city IMG 8475.JPG|Entinen kommunistien johtajien asuinluola.

## Lähteet

## Aiheesta muualla

*Kaupungin kotisivut   http://www.yanan.gov.cn/ywb/Home.htm  (yanan.gov.cn)
*Yanan City Information (erityisesti talouspainotus)  (chinaknowledge.com)
* 
*China Postal Code Shaanxi Province (prefektuuri ja piirikuntataso)  (youbianku.com)
Étricourt-Manancourt

**Étricourt-Manancourt** on kunta Pohjois-Ranskassa Sommen departementissa Picardien alueella.

## Historia
Ensimmäisessä maailmansodassa saksalaisten suunnitteleman Operaatio Michaelin mukaan Étricourtin kylä tuhottiin pommittamalla. Pommituksen jälkeen 24. maaliskuuta 1918 saksalaiset joukot ylittivät kunnassa olevan Canal du Nordin kanavan käyttäen kahta väliaikaista siltaa. Operaatio kuitenkin epäonnistui.

## Aiheesta muualla

## Lähteet
Kalervo Noponen

**Veikko Kalervo Noponen** (24. maaliskuuta 1896 Helsinki – 9. joulukuuta 1961 Helsinki) oli suomalainen oikeustieteilijä ja professori. Hän oli Teknillisen korkeakoulun talousoikeuden professori 1932–1961. Hänen tutkimusalaansa olivat rakennusoikeus ja jakolainsäädäntö.

Noponen väitteli aiheesta *Oikeudesta ryhtyä liikennettä ja voimansiirtoa tarkoittaviin rakennustoimiin naapurin maalla* (1931). 

## Julkaisut
* *Aberratio ictus ja error in persona*, Karisto, 1921. - (Lainopillisen ylioppilastiedekunnan julkaisuja; 2).
* *Oikeudesta ryhtyä liikennettä ja voimansiirtoa tarkoittaviin rakennustoimiin naapurin maalla*, Tekijä, 1931. Väitöskirja
* *Rasitteista maanjaossa : lainopillinen tutkimus*, Maanmittaustieteiden seura, 1932. - (Maanmittaustieteiden seuran julkaisuja, ISSN 0357-6515; 4).
* *Asiantuntijalausunto Hiekan, Sorvalin, Saunalahden ja Likolammin alueisiin Viipurin kaupungissa kuuluvien asuintonttien vuokraajien vuokra- ja lunastusoikeuksista *, s.n., 1935.
* *Lainoppi teknillisen korkeakoulun oppiaineena*, [s.n.], 1943.
* *Rättslära*, I, V enligt prof. Noponens föreläsningar vid Tekniska högskolan åren 1936-38 ; översatt av Lars E. Lindfors. Tekniska högskolan, 1946.

## Lähteet
Arvo Tamminen

**Arvo August Tamminen** (24. heinäkuuta 1904 Alatornio – 22. huhtikuuta 1986 Helsinki) oli suomalainen elokuvatuottaja, kuvaaja ja ohjaaja.

Tamminen aloitti elokuvauransa kuvausapulaisena jo 1920-luvulla ja hän toimi monien dokumenttielokuvien kuvaajana aina 1950-luvulle saakka. Tamminen kierteli 1947–1950 Yhdysvalloissa suomalaissiirtolaisten parissa ja kuvasi siellä useita filmidokumentteja muun muassa siirtolaisten elämästä (*Autolla halki Amerikan* (1950), *Autolla Floridaan* (1949), *Amerikkaa suomalaissilmin* (1949), *Suomalaiset farmareina* (1949), *Suomalaisia Hollywoodissa* (1949), *Suomalaisia kalastajia Tyynellämerellä* (1949), *Suomalaisia kesäjuhlia U.S.A:ssa* (1950)). Hän ohjasi ja kuvasi siellä myös pitkän dokumenttielokuvan ''Sydämeni laulu''. 

## Tuottajana
* Rakuuna Kalle Kollola 1939
* Eulalia-täti 1940

## Ohjaajana
* Seitsemän velimiestä 1939
* Sydämeni laulu 1948

## Kuvaajana
* Lumisten metsien mies 1928
* Neiti Nimismies 1929

## Lähteet
Ralph Neville

**Ralph Neville** (k. 1244) oli Chichesterin piispa ja Englannin lordikansleri. Hänet valittiin Canterburyn arkkipiispaksi ja Winchesterin piispaksi, mutta vaalien tulokset mitätöitiin. Hän kuoli 1. helmikuuta 1244.

## Lähteet
Longueval

**Longueval** on kunta Pohjois-Ranskassa Sommen departementissa Picardien alueella.

## Historia
Longuevalissa käytiin ensimmäisessä maailmansodassa Sommen taisteluun liittyvä Delvillen metsän taistelu. Eteläafrikkalaiset joukot taistelivat Delvillen metsässä 15. – 20. heinäkuuta 1916 kärsien suuria tappioita. Tämän muistoksi taistelujen paikalle on pystytetty muistomerkki *Mémorial national sud-africain du Bois Delville*.

## Aiheesta muualla

## Lähteet
Henry Giroux

**Henry Giroux** (s. 18. syyskuuta 1943) on yhdysvaltalainen ja kanadalainen tutkija ja kulttuurikriitikko. Giroux tunnetaan yhtenä kriittisen pedagogiikan tärkeimmistä vaikuttajista, ja on tehnyt uraauurtavaa työtä muun muassa kasvatustieteiden, kulttuurintutkimuksen, nuorisotutkimuksen, mediatutkimuksen ja kriittisen teorian aloilla.

## Lähteet
Leif Nordberg

**Leif Bertil Nordberg** (s. 1943) on suomalainen tilastotieteilijä ja emeritusprofessori. Hän oli vuodesta 1975 Åbo akademin tilastotieteen ja ekonometrian professori. Hänen tutkimusalaansa on ollut muun muassa päätöksentekoa hyödyttävän tiedontuotannon kehittäminen.

Nordberg väitteli tohtoriksi 1972 Åbo akademista väitöskirjalla *Värdering av beslutsstrukturer : En analys av några beslutsteoretiska problem i anknytning till valet av investeringar inom den offentliga sektorn*.

## Lähteet
Sojuz TMA-13M

**Sojuz TMA-13M** () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 28. toukokuuta 2014 Baikonurin kosmodromilta Kazakstanista mukanaan kolme avaruuslentäjää ja rahtia asemalle.

Avaruuslennolle osallistuneet toimivat ISS-aseman Retkikunta 40:n täydennysmiehistönä. Alus toimi ISS:n pelastusaluksena kunnes palasi maahan marraskuussa 2014.

## Miehistö
* Maksim Surajev, Venäjän avaruusjärjestö, päällikkö
* Gregory Wiseman, NASA
* Alexander Gerst, ESA

### Varamiehistö
* Anton Škaplerov, Venäjän avaruusjärjestö, päällikkö
* Terry Virts, NASA
* Samantha Cristoforetti, ESA

## Lähteet

## Aiheesta muualla
Epp Mäe

**Epp Mäe** (s. 2. huhtikuuta 1992 Rakvere) on virolainen naispainija. Häntä ovat valmentaneet Riho Mäe ja Arvi Aavik.

Mäe voitti 75-kiloisten painoluokassa MM-pronssia Las Vegasissa 2015 ja saavutti samalla maapaikan Rion kesäolympialaisiin 2016. Rion olympialaisissa hän oli kolmastoista. Hän sai MM-kilpailujen 76 kg:n sarjassa hopeaa Oslossa 2021 sekä pronssia Nur-Sultanissa 2019 ja Belgradissa 2022. Vuodelle 2021 siirretyissä Tokion olympialaisissa hän oli kahdeksas. Hän saavutti 75-kiloisissa EM-pronssia Novi Sadissa 2017. Hän voitti 76 kg:n sarjan Euroopan-mestaruuden Varsovassa 2021 ja sai EM-hopeaa Budapestissa 2022. Hän sijoittui MM-kilpailuissa viidenneksi 75 kg:n painoluokassa 2014 ja 2017 sekä 76-kiloisissa 2018. EM-kilpailuissa hän oli viides 72-kiloisissa vuonna 2013 ja 76 kg:n sarjassa 2018. Euroopan kisoissa 2019 hän sijoittui 76-kiloisissa kolmanneksi.

Mäe saavutti nuorten MM-pronssia 72 kg:n sarjassa 2009. Hän saavutti alle 23-vuotiaiden EM-hopeaa 75-kiloisissa 2015. Hän voitti nuorten Euroopan-mestaruuden 72 kg:n painoluokassa 2012 ja sai EM-pronssia 2011. Kadettien (eli 17-vuotiaiden) EM-kilpailuissa hän saavutti 70-kiloisissa hopeaa 2009 ja pronssia 2007.

## Lähteet
* 

### Viitteet
Montpellier’n raitiotieliikenne

**Montpellier’n pikaraitiotie** on Montpellier’n kaupungissa Ranskassa sijaitseva pikaraitiotie. Koko verkon pituus on 59 kilometriä ja siinä on 84 pysäkkiä. Pikaraitiotie otettiin käyttöön heinäkuussa 2000.
Sojuz TMA-14M

**Sojuz TMA-14M** () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 25. syyskuuta 2014 Baikonurin kosmodromilta Kazakstanista mukanaan kolme avaruuslentäjää ja rahtia asemalle.

Avaruuslennolle osallistuneet toimivat ISS-aseman Retkikunta 41:n täydennysmiehistönä. Alus toimi ISS:n pelastusaluksena kunnes palasi maahan maaliskuussa 2015.

## Miehistö
* Aleksandr Samokutjajev, Venäjän avaruusjärjestö, päällikkö
* Jelena Serova, Venäjän avaruusjärjestö
* Barry Wilmore, NASA

### Varamiehistö
* Gennadi Padalka, Venäjän avaruusjärjestö, päällikkö
* Mihail Kornijenko, Venäjän avaruusjärjestö
* Scott Kelly, NASA

## Lähteet

## Aiheesta muualla
Horizon League

**Horizon League** (lyh. **Horizon**) on NCAA:n I-divisioonaan kuuluva korkeakoulujen konferenssi. Konferenssiin kuuluu 11 yliopistoa ja 19 eri urheilulajia. Konferenssin päämaja sijaitsee Indianan Indianapolisissa ja se on perustettu vuonna 1979. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.

## Jäsenet

* Clevelandin osavaltionyliopisto
* University of Detroit Mercy
* Wisconsinin yliopisto, Green Bay (Green Bay)
* Indianan yliopisto, Indianapolis (IU Indy)
* Wisconsinin yliopisto, Milwaukee (Milwaukee)
* Pohjois-Kentuckyn yliopisto
* Oaklandin yliopisto
* Purduen yliopisto, Fort Wayne
* Robert Morrisin yliopisto
* Wrightin osavaltionyliopisto
* Youngstownin osavaltionyliopisto

### Tuleva jäsen
* Pohjois-Illinoisin yliopisto – liittyi heinäkuussa 2026

## Lähteet
Eero Lehtimäki

**Eero Lehtimäki** (s. 13. tammikuuta 1989 Espoo) on suomalainen kapellimestari ja klarinetisti. Hän on valmistunut sekä klarinetistiksi että bassoklarinetistiksi Helsingin konservatorista, ja opiskellut sen jälkeen orkesterinjohtoa sekä Sibelius-Akatemiassa että Wienissä Universität für Musik und darstellende Kunst Wien -musiikkikorkeakoulussa. Suomessa hänen opettajinaan ovat toimineet muiden muassa Jorma Panula, Atso Almila ja Hannu Lintu. Wienissä hän opiskeli orkesterinjohtoa sekä Johannes Wildnerin että Simeon Pironkoffin luokilla ja oopperanjohtoa Konrad Leitnerin oppilaana.

Vuonna 2014 Eero Lehtimäki voitti kansainvälisen NWBC-kapellimestarikilpailun, ja on siitä lähtien johtanut vierailevana kapellimestarina useita ammattiorkestereita sekä Suomessa että ulkomailla, ja kaudella 2014–2015 hänet valittiin myös harjoittelijaksi Wienin valtionoopperaan. Vuodet 2013–2014 hän toimi Retuperän WBK:n taiteellisena harhaanjohtajana. Lehtimäki toimi syksystä 2016 kevääseen 2018 Polyteknikkojen Orkesterin kapellimestarina. Heinäkuussa 2018 hän debytoi turkulaisen Brinkhall soi -musiikkifestivaalin taiteellisena johtajana. 

Eero Lehtimäen läpimurtona voidaan pitää vuoden 2016 Turun musiikkijuhlien Mariinski-teatterin orkesterin konserttia, jossa Musiikkijuhlien mestarikurssille osallistunut Lehtimäki johti konsertin avausnumeron kapellimestari Valeri Gergijevin pyynnöstä ja puolesta. Debyytti oli siinäkin suhteessa poikkeuksellinen, että Gergijev tarjosi tätä mahdollisuutta vain paria minuuttia ennen konsertin alkua. Lehtimäki sai debyytistään paljon kiitosta Gergijeviltä itseltään, ja valtakunnan päälehdissä julkaissut konserttiarvostelut hänen osuudestaan olivat ylistäviä.  

Klarinetistina Lehtimäki on esiintynyt muun muassa Iitin Musiikkijuhlilla ja Lohjan Kaupunginorkesterissa, minkä lisäksi hän on opettanut klarinetinsoittoa sekä johtanut orkestereita useilla musiikkikursseilla. Hän on myös toiminut Circus Showbandin saksofonistina ja soittanut sekä klarinettia että saksofonia Helsingin Kaupunginteatterilla. 

Kapellimestarityönsä ja -opintojensa ohessa Eero Lehtimäki opiskeli akustiikkaa ja valmistui diplomi-insinööriksi Aalto-yliopiston Teknillisessä korkeakoulusta.

## Lähteet
* 
* 
* 

### Viitteet

## Aiheesta muualla
* 
* 
* 
* 
* Eeron konserttietkot -podcast
Purtscherin retinopatia

**Purtscherin retinopatia** on verkkokalvon verisuonten sairaus, joka kuvattiin ensimmäistä kertaa vuonna 1912. Potilailla esiintyi äkillisesti alkanut vakava näön menetys, joka liittyi vakavaan päähän kohdistuneeseen vammaan. Oireita olivat useat valkoiset läiskät verkkokalvoilla ja verkkokalvoverenvuodot, joiden yhteydessä esiintyi sokeutumista. Myöhemmin Purtscherin retinopatiaa on todettu potilailla, jotka ovat kärsineet rintakehän tai pään vammoista. Myös muissa yhteyksissä on esiintynyt sairaustapauksia. Akuuttiin haimatulehdukseen sairastuneilla on havaittu tätä harvinaista verkkokalvovauriota komplikaationa. Näön paraneminen on mahdollista, mutta silmien vaurioituminen voi myös olla pysyvää.

## Lähteet
Al-Muthanna

**Muthannan maakunta** () on Irakin eteläsosassa sijaitseva maakunta. Sen pinta-ala on 51&nbsp;740 neliökilometriä, joka on 11,9 prosenttia Irakin pinta-alasta (Irakin 2. suurin maakunta). Maakunta on nimetty kenraali Al-Muthanna ibn Harithan mukaan, joka johti laajenevan muslimivaltion voittoisia sotajoukkoja vuoden 636 al-Qadisiyyan taistelussa Sassanidien dynastiaa vastaan.

Maakunnan väkiluku oli vuoden 1997 väestönlaskennassa 436&nbsp;825. Vuonna 2013 asukkaita arvioitiin olevan 682&nbsp;520. Väestöstä noin 43,7 prosenttia asui kaupungeissa ja 56,3 prosenttia maaseudulla. Maakunnan pääkaupunki on Samawa, joka sijaitsee muinaisen Urukin kaupungin lähistöllä, ja noin 237 kilometriä Bagdadin keskustasta eteläkaakkoon.

Toimialoista tärkeimpiä ovat maatalous, suolan, sementin ja tiilien tuotanto sekä tekstiiliteollisuus. Maakunta on Irakin köyhimpiä. Vuonna 2011 väestöstä 29,4 prosentilla oli kansallista köyhyysrajaa (2,5 dollaria päivässä) heikompi elintaso.  Vuoden 2012 tilannetta kuvaava inhimillisen kehityksen indeksi (HDI) oli 0,643, mikä oli Irakin alhaisin maakuntatason lukema. 

Paikallishallintoa varten maakunta jakautuu neljään piirikuntaan:
* Khidhirin piirikunta (al-Khidhir, 13&nbsp;% väestöstä),
* Rumaithan piirikunta (ar-Rumaitha, 42&nbsp;%)
* al-Salmanin piirikunta (al-Salman, 4&nbsp;%) ja
* Samawan piirikunta (al-Samawa, 41&nbsp;%). 


Samawa2.jpg|Samawan kaupunkia.
Samawa1.jpg|Samawan kaupunkia.
Muthanaprovincedis.jpg|Aluehallinnollinen jako piirikuntiin.

## Lähteet

## Aiheesta muualla
Miska Alanko

**Miska Henri Juhana Alanko** (5. huhtikuuta 1977 Kempele – 14. lokakuuta 1997 Mäntsälä) oli suomalainen koripalloilija.

## Elämä ja ura

Erinomaisena yksi vastaan yksi -pelaajana tunnettu Alanko nousi jo B-juniori-ikäisenä Pussihukkien I-divisioonassa pelanneeseen edustusjoukkueeseen. Hänet valittiin vuonna 1997 vuoden I-divisioonapelaajaksi. Pussihukat nousi kaudeksi 1997–1998 miesten pääsarjaan, jossa Alanko ehti pelata kaksi ottelua: 11. lokakuuta 1997 Helsingin NMKY:tä vastaan hän teki 16 pistettä ja seuraavana päivänä Kouvoja vastaan 13 pistettä sekä otti kuusi levypalloa.

Suomen maajoukkueessa Alanko pelasi kaksi maaottelua Ruotsia vastaan tehden jälkimmäisessä ottelussa yhden kahden pisteen korin. Alle 22-vuotiaiden maajoukkueessa Alanko pelasi 14 ottelua 14,2 pisteen keskiarvolla ollen Hanno Möttölän kanssa joukkueen tärkeimpiä pelaajia.

Alangon oli tarkoitus siirtyä yhden SM-sarjakauden jälkeen Yhdysvaltoihin yliopistokentille ja sen jälkeen Eurooppaan ammattilaiseksi. Hän kuoli autokolarissa 14. lokakuuta 1997 vain 20 vuoden iässä. Kolari tapahtui Mäntsälässä Alangon oltua matkalla Urheilukoulusta Pussihukkien harjoituksiin. Samassa autossa mukana olleet koripalloilijat Mikko Ulander ja Lassi Utrio loukkaantuivat onnettomuudessa.

2000-luvun ensimmäisellä vuosikymmenellä toimi Alangon mukaan nimetty stipendirahasto, joka rahoitti lähes 20 nuoren suomalaiskoripalloilijan yliopisto-opintoja Yhdysvalloissa.

## Lähteet
* 
* 
* Profiili archive.fiba.com 

### Viitteet
Morgamoja

**Morgamoja** (inarinsaameksi *Suohpášávži*) on noin seitsemän kilometrin pituinen Lemmenjoen sivujoki, joka saa alkunsa Pellisenlaen juurella sijaitsevalta suoalueelta ja laskee Lemmenjokeen hieman ennen Morgamjärveä. Se tunnetaan Lemmenjoen alueen legendaarisimpana kultajokena, jonka varrelta on kultaa etsitty jo 70 vuoden ajan.

## Kultahistoria
Elokuussa 1945 Inarijoen varrella asuneet veljekset Uula, Veikko ja Niilo Ranttila löysivät Morgamojalta kultaa, jonka jälkeen alkoi Lemmenjoen kultaryntäys. Löytöpaikalla on nykyään muistomerkki. Vuonna 1949 Morgamjoen rannalle rakennettiin kullakaivajien tukikohdaksi niin sanottu Morgamjoen Kultala eli Pellisen kämppä. Paikalla toimi muutaman vuoden ajan muun muassa posti, kauppa ja ravintola. Vuodesta 1975 lähtien Pellisen kämpän tilalla on ollut autio- ja vuokratupa.

## Lähteet

## Aiheesta muualla
*Morgamoja Kansalaisen Karttapaikassa
Najaf (maakunta)

**Najafin maakunta** () on Irakin lounaisosassa sijaitseva kuvernoraatti (maakunta). Sen pinta-ala on 28&nbsp;824 neliökilometriä, joka on 6,6 prosenttia Irakin pinta-alasta.

Maakunnan väkiluku oli vuoden 1997 väestönlaskennassa 775&nbsp;042. Vuonna 2013 asukkaita arvioitiin olevan 1,22 miljoonaa. Väestöstä noin 71,1 prosenttia asui kaupungeissa ja 28,9 prosenttia maaseudulla.

Kuvernoraatti jakautuu kolmeen piirikuntaan: Al-Manatheran piirikuntaan (19&nbsp;% väestöstä), Najafin piirikuntaan (56&nbsp;%) ja Kufan piirikuntaan (25&nbsp;%). Nafid on kuvernoraatin pääkaupunki, jota sekä šiia- että sunnimuslimit arvostavat pyhänä paikkakuntana. Uskonnollinen ja muu turismi muodostaa 30 prosenttia maakunnan bruttokansantuotteesta. Merkittäviä elinkeinoja ovat myös maatalous (vehnän, riisin, taatelin ja vihannesten viljelyä), mineraalien kaivaminen, maaperän hiilivetyjen pumppaus, sementti- ja lasiteollisuus, kauppa ja koulutus.


Imam Ali Shrine (1).jpg|Šiiamuslimien imaami Alin moskeija Najafissa.
NAJAF, Election banner - Flickr - Al Jazeera English.jpg|Näkymä Najafin kaupungista vaalimainoksineen.
Masjid al-Sahlah (1).jpg|Al-Sahlahin moskeija Kufassa. Se on šiiamuslimien keskeinen pyhäkkö.


## Lähteet

## Aiheesta muualla
Purnumukka

**Purnumukka** (pohjoissaameksi *Burdnomohkki*) on Sodankylän kunnan pohjoisosassa sijaitseva lapinkylä, jossa on nykyään noin 20 asukasta. Sodankylän keskustasta Purnumukkaan on matkaa 105 kilometriä ja Saariselältä 36 kilometriä. Kylän pääelinkeinot ovat poronhoito ja matkailu. Purnumukka kuuluu yhdessä Sompion ja Mutenian kylien kanssa Museoviraston määrittelemiin valtakunnallisesti merkittäviin rakennettuihin kulttuuriympäristöihin.

## Historia
Purnumukan saamelaisasutus syntyi 1870-luvulla, kun kymmenkunta porosaamelaisperhettä muutti Sodankylään Pohjois-Norjan Koutokeinon ja Enontekiön alueilta. Syynä oli Ruotsin ja Norjan välinen rajasulku, joka teki poronhoidon harjoittamisen mahdottomaksi. Purnumukan asutus muodostui Tankajoen ja sen sivu-uoman Iso-ojan yhtymäkohtaan. Purnumukka tuhoutui kokonaan Lapin sodan aikana keväällä 1945, kun perääntyvät saksalaisjoukot polttivat sen. Kylän nykyinen rakennuskanta on yhtä savusaunaa lukuun ottamatta peräisin sodan jälkeiseltä ajalta. Kylä autioitui uuden porotilalain vuoksi 1980-luvulle tultaessa, mutta asutettiin jälleen vuonna 1989, kun Purnumukkaan vedettiin sähköt. Kylän tunnettuihin asukkaisiin kuuluu Aslak Peltovuoma, joka vuonna 1934 löysi kultaa Purnumukan läheiseltä Tankavaaralta.

## Lähteet
*Purnumukan kylän kotisivut 

### Viitteet
Jäkäläpää (Lemmenjoki)

**Jäkäläpää** () on Lemmenjoen kansallispuiston alueella Inarissa sijaitseva tunturi, jonka kolmesta huipusta korkein kohoaa 516,9 metrin korkeuteen merenpinnasta. Jäkäläpään eteläisimmän huipun rinteellä sijaitsevalla tasanteella on epävirallinen lentopaikka, jonka entisessä huoltorakennuksessa on toiminut vuodesta 2002 alueen kullankaivajia ja matkailijoita palveleva Karhu-Korhosen kirjasto ja Jäkäläpään kulttuurikeskus. Kirjasto sijaitsee kansallispuistossa kulkevan Kultareitti-vaellusreitin varrella Tunturin rinteellä sijaitsevasta pienestä lammesta saa alkunsa Miessijoki.  

## Lentopaikka
480 metrin korkeudessa sijaitseva Jäkäläpään lentopaikka (ICAO: **EFJP**) rakennettiin 1940–1950-lukujen vaihteessa läheisen Lemmenjoen kullankaivajien huoltamista varten. Se poistettiin Ilmailuhallituksen virallisten valvomattomien lentopaikkojen luettelosta vuonna 2006, mutta kentän käyttö on edelleen sallittu Lemmenjoen kansallispuiston järjestyssääntöjen mukaisesti. Jäkäläpäällä on kaksi sorapintaista kiitotietä, jotka ovat kooltaan 420 × 50 ja 390 × 50 metriä.

## Lähteet

## Aiheesta muualla
*Jäkäläpää Kansalaisen Karttapaikassa
Brick Mansions

**Brick Mansions** on vuonna 2014 ensi-iltansa saanut toimintaelokuva, jonka on ohjannut Camille Delamarre. Elokuva on uudelleenfilmatisointi ranskalaisesta *[[13th District]]* -elokuvasta.

## Juoni
Tapahtumat sijoittuvat vuoden 2018 Detroitiin, jossa slummimainen Brick Mansions on ympäröity muurilla muusta kaupungista siellä olevan rikollisuuden vuoksi. Alueella ei ole enää esimerkiksi kouluja, posteja tai edes poliisiasemaa.

Lino joutuu kahnaukseen paikallisen rikollisliigan kanssa hävittäessään näiden huume-erän. Nämä kidnappaavat Linon ex-tyttöystävän Lolan, mutta Lino onnistuu vapauttamaan tämän ja vangitsee samalla rikollisliigan johtajan, Tremainen. Lino luovuttaa Tremainen muurin ympärillä valvovalle poliisille. Nämä ovat kuitenkin Tremainen palkkalistoilla ja he pidättävät Linon ja antavat Tremainen lähteä Lolan kanssa. Tästä suuttuneena Lino tappaa yhden poliiseista ja joutuu vankilaan.

Damien on arvostettu poliisi, joka lähetetään deaktivoimaan Brick Mansionsin alueelle joutunut ydinkärki. Mukaansa oppaaksi Damien saa Linon.

## Näyttelijät

## Lähteet

## Aiheesta muualla
* 
* 
*
Tilkkusjärvi

**Tilkkusjärvi** on Pirkanmaalla Hämeenkyrössä sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.

## Maantietoa
Pieni järvi sijaitsee Jylhäjärven Vastajärveen johtavan  laskuojan puolivälissä matalassa nokelmassa, joka on soistunutta metsikköä. Se on 130 metriä pitkä ja vain 30 metriä leveä. Järvi on rakentamaton, mutta tiloille johtava maantie ohittaa sen 50 metrin etäisyydeltä. Läheisen maatilan nimi on Tilkkunen.

## Historiaa
Kalmbergin kartastossa järven nimi kirjoitettiin *Tilkusjärvi*. Jylhäjärvestä tulevaa laskuojaa ei tässä kartassa ole piirretty kulkemaan Tilkusjärven kautta, vaan se virtaa itään ja laskee lahteen omaa uomaansa pitkin.

## Lähteet
Davide Calabria

**Davide Calabria** (s. 6. joulukuuta 1996 Brescia) on italialainen jalkapalloilija, joka edustaa Kreikan Superliigassa pelaavaa Panathinaikosia. Hän edusti pitkään Italian Serie A:ssa Milania ja oli myös joukkueen kapteeni. Oikeajalkainen Calabria on pelipaikaltaan oikea laitapuolustaja.

Calabria on Milanin kasvatti, ja edustusjoukkueessa hän oli vaihtopenkillä kaudella 2014–2015 otteluissa Laziota, Parmaa ja Chievo Veronaa vastaan, mutta ei pelannut otteluissa. Debyyttinsä hän teki kuitenkin Serie A:n viimeisen kierroksen ottelussa Atalantaa vastaan, kun hän tuli Mattia De Sciglion tilalle 84. peliminuutilla. Heinäkuussa 2021 Calabria teki jatkosopimuksen vuoden 2025 kesään asti.

Calabria pelasi Milanissa 210 Serie A -ottelua, joissa hän teki yhdeksän maalia ja antoi 20 maalisyöttöä. Milanin mestaruuskaudella 2021–2022 hän pelasi 26 ottelua ja teki kaksi maalia. Mestarien liigassa hän pelasi 21 ja Eurooppa-liigassa 15 ottelua. Hän pelasi helmi-kesäkuussa 2025 lainalla Bolognassa ja voitti Italian cupin, jonka loppuottelussa vastustajana oli AC Milan. Calabria pelasi Bolognan joukkueessa 11 Serie A -ottelua.

Calabria pelasi kaikki viisi ottelua Italian saavuttaessa hopeaa alle 17-vuotiaiden EM-kilpailuissa 2013. Saman ikäluokan MM-kilpailuissa hän pelasi kaksi ottelua 2013. Hän teki debyyttinsä Italian alle 21-vuotiaiden maajoukkueessa Irlantia vastaan, kun hän tuli vaihdosta Kingsley Boatengin tilalle 75. peliminuutilla lokakuussa 2015.  Kesäkuussa 2017 hänet valittiin Italian kokoonpanoon alle 21-vuotiaiden euroopanmestaruuskisoja varten. Italia putosi Espanjalle välierissä 3-1. Italian A-maajoukkueessa Calabria teki debyytin ystävyysottelussa Viroa vastaan marraskuussa 2020, kun hän tuli Danilo D’Ambrosion tilalle 80. peliminuutilla. Calabria on vuosina 2020–2022 pelannut seitsemän A-maaottelua, joista kaksi on ollut MM-karsintaotteluja ja neljä kuulunut Kansojen liigaan.

## Saavutukset
Päivitetty 30. elokuuta 2025.

;AC Milan

* Serie A:n mestari 2021-2022
* Italian supercupin voittaja 2016, 2026

; Bologna FC 1909

* Italian cupin voittaja 2024-2025

## Lähteet
Ryntäys

**Ryntäys** tarkoittaa vauhkoontuneiden eläinten tai panikoituneiden ihmisten kaoottista pakoa. Suurissa väentungoksissa tapahtuvia ryntäyksiä sattuu etenkin uskonnollisten tapahtumien yhteydessä.

## Lähteet
Hadžin ryntäys 2015

**Hadžin ryntäys 2015** tapahtui 24. syyskuuta 2015 Saudi-Arabiassa lähellä Mekkaa sijaitsevassa Minassa, jossa on pyhiinvaeltajien majoituspaikkana toimiva leirialue. Ainakin 717 hadž-pyhiinvaellukseen osallistunutta ihmistä sai surmansa ja 863 loukkaantui ryntäyksessä leirin halki kulkevalla tiellä.

## Lähteet
Shadwellin asema

**Shadwell** on Docklands Light Railwayn asema Shadwellissa, Lontoossa, Oyster-vyöhykkeellä 2. Se avattiin 31. elokuuta 1987. Aseman lähellä sijaitsee London Overgroundin samanniminen asema.

## Historia
Asema avattiin 31. elokuuta 1987 osana DLR:n ensimmäistä osaa. Se rakennettiin alun perin yksivaunuisille junille. Laitureita pidennettiin vuonna 1991 kahden ja vuonna 2009 kolmen vaunun mittaisiksi. Vuoden 2009 remontin yhteydessä myös uudistettiin aseman sisäänkäynti ja lisättiin laiturien itäpäähän hätäuloskäynti.

## Rakenne

Asema sijaitsee maasillalla. Sillä on yksi laiturisaareke, jota käyttävät molempiin suuntiin kulkevat junat. Lippuautomaatit ja aseman sisäänkäynti ovat Watney Streetillä laiturien länsipuolella. Toisin kuin useimmilla DLR:n asemilla, Shadwellissa ei yleensä ole henkilökuntaa.

## Lähteet

## Aiheesta muualla
9GAG

**9GAG** on vuonna 2008 perustettu meemeihin ja muuhun internethuumoriin keskittyvä verkkosivusto. Se syntyi hongkonglaisen opiskelijaryhmän työnä, johon kuului Ray Chan, Chris Chan, Derek Chan, Marco Fung ja Brian Yu, koska Facebook ei ollut saatavilla Hongkongissa. 9GAG-sovellus on saatavilla Androidille, iOS:lle, Windows Phonelle ja BlackBerry 10:lle. 9GAG on saavuttanut sosiaalisen median kuten Facebookin, Twitterin ja Instagramin avulla suuren suosion. Marraskuussa 2017 9GAG:in sivuilla oli käynyt yli 223 miljoonaa vierailijaa.

## Sisältö
9GAG:issä on kolmenlaisia postauksia: meemejä, GIF-animaatioita sekä videoita. Postaukselle voi antaa positiivisia ja negatiivisia ääniä ja niitä voi kommentoida. Kuka tahansa kirjautunut käyttäjä, *9gagger*, voi lisätä sisältöä 9GAG:iin. 9GAG:issä on useita eri kategorioita, kuten *trending*, *meme*, *[[NSFW]]* ja *GIF*.

## Aiheesta muualla
* Verkkosivut
Diyala

**Diyala** () on Irakin itäosassa, Bagdadin koillispuolella sijaitseva maakunta. Sen pinta-ala on 17&nbsp;685 neliökilometriä, joka on 4,1 prosenttia Irakin pinta-alasta.

Maakunnan väkiluku oli vuoden 1997 väestönlaskennassa 1&nbsp;135&nbsp;223. Irakin sodan loppuvaiheessa vuonna 2011 Yhdysvaltain armeija arvioi Diyalan väkiluvuksi 1,65 miljoonaa. Heistä sunneja oli noin 55&nbsp;%, šiioja 25&nbsp;%, kurdeja 10&nbsp;% ja muita (Irakin turkmeenit, kristityt ja jesidit) 10&nbsp;%. Vuonna 2013 asukkaita arvioitiin olevan 1,13  miljoonaa (3,6 % Irakin väestöstä). Väestöstä noin 74,5 prosenttia asui kaupungeissa ja 25,5 prosenttia maaseudulla.

Maakunta jakautuu seitsemään piirikuntaan:
* Baladrooz (9&nbsp;% väestöstä),
* Baquba (36&nbsp;%),
* Khanqin (14&nbsp;%),
* Kifri (3&nbsp;%),
* Makmoor (0&nbsp;%),
* al-Khalis (22&nbsp;%) ja
* al-Muqdadiya (16&nbsp;%).
Joidenkin tulkintojen mukaan osa pohjoisimmista piirikunnista kuuluu Kurdistanin autonomiseen alueeseen. Maakunnan pääkaupunki on Diyalajoen varrella oleva Baquba (Ba’qūba), joka sijaitsee keskiaikaisen, Persian Khorsanista Bagdadiin johtavan silkkitien osuuden varrella.

Vuoden 2014 aikana, syyskuun alkuun mennessä noin 24&nbsp;000 erityisesti eri vähemmistöuskontoja edustaneen irakilaisen kerrottiin muuttaneen Diyalan maakunnasta evakkoon jihadistijärjestö Isisin toimenpiteiden ja väkivaltaisuuksien varalta. Turvaa haettiin esimerkiksi Irakin Kurdistanista.  Vuoden 2015 huhtikuuhun mennessä Irakin hallituksen joukot, joita tukivat šiiataistelijat ja kurdien peshmergajoukot, onnistuivat häätämään Isisin joukot maakunnasta. Isisillä arvioitiin kuitenkin säilyneen kyky terrori-iskuihin myös eturintaman takaisilla alueilla Diyalan maakunnassa.


Dyala river.JPG|Diyalajokea.


## Lähteet

## Aiheesta muualla

*Focus on Diyala (July 2011, pdf)  (sigir.mil)
Tymidiini

**Tymidiini** eli **deoksitymidiini** (C10H14N2O5) on tymiinin ja deoksiriboosin muodostama nukleosidi. Se on osa DNA:n rakennetta. Yhdistettä käytetään valmistettaessa eräitä viruslääkkeitä.

## Ominaisuudet ja biosynteesi
Huoneenlämpötilassa tymidiini on valkoisia neulamaisia kiteitä. Kuumennettaessa yhdiste hajoaa helposti tymiiniksi, joka sublimoituu. Tymidiini liukenee hyvin veteen ja kuumaan etanoliin, kuumaan etyyliasetaattiin, pyridiiniin, jääetikkaan ja hieman kuumaan kloroformiin. Tymidiini on optisesti aktiivinen ja sen ominaiskiertokyky on +30,6 °.

Tymidiiniä muodostuu eliöissä lähinnä sen fosfaattijohdannaisina ja vapaan tymidiinin määrä soluissa on pieni. Tymidiinin fosfaattijohdannaisia muodostuu joko tymidiinistä tymidiinikinaasin katalysoimana tai uridiinidifosfaatista.

## Valmistus ja käyttö
Aikaisemmin tymidiiniä valmistettiin lohen tai sillin spermasta saadusta DNA-hydrolysaatista, mutta ongelmana on lähtöaineen vaihteleva saatavuus, vaikea puhdistusprosessi ja jätettä syntyy runsaasti. Yhdisteen tuottamiseksi on kehitetty sekä kemiallisia, että mikrobiologisia menetelmiä, mutta ongelmana on melko heikko saanto ja kemiallinen prosessi on monimutkainen ja kallis. Tämän takia on pyritty kehittämään tehokkaampia mikrobiologisia menetelmiä tymidiinin valmistamiseksi suuressa mittakaavassa.

Tymidiiniä käytetään valmistettaessa eräitä HIV:n hoidossa käytettäviä viruslääkkeitä kuten stavudiinia ja tsidovudiinia. 11C-isotoopilla leimattua tymidiiniä voidaan käyttää merkkiaineena tehtäessä syöpätutkimuksia positroniemissiotomografian avulla.

## Lähteet

## Aiheesta muualla

*DrugBank: Deoxythymidine 
*Human Metabolome Database: Thymidine 
* Food Component Database (FooDB): Thymidine 
* Kyoto Encyclopedia of Genes and Genomes (KEGG): Thymidine 
*ChemBlink: Thymidine 
* [PheroBase: Semiochemical - thymidine Thymidine] 
* The Comparative Toxicogenomics Database (CTD): Thymidine
Mina

**Mina** voi tarkoittaa ainakin seuraavia:

## Paikkoja
*Mina, lähellä Mekkaa Saudi-Arabiassa sijaitseva pyhiinvaeltajien majoituspaikka

## Henkilöitä

### Mina sukunimenä
* Denise Mina (s. 1966), skotlantilainen rikoskirjailija
* Hanna Mina (1924–2018), syyrialainen kirjailija
* Santi Mina (s. 1995), espanjalainen jalkapalloilija
* Yerry Mina (s. 1994), kolumbialainen jalkapalloilija

### Mina etunimenä

* Mina, oik. *Mina Mazzini* (s. 1940), italialainen laulaja
* Mina Ahnger (1842–1890), suomalainen lasten- ja nuortenkirjailija
* Mina Aït Hammou (s. 1978), marokkolainen kestävyysjuoksija
* Mina Caputo (s. 1973), yhdysvaltalainen muusikko
* Mina Cygnaeus, oik. *Wilhelmina Cygnaeus*, o.s. *Backlund* (1851–1936), ruotsalais-suomalainen näyttelijä
* Mina Fürst Holtmann (s. 1995), norjalainen alppihiihtäjä
* Mina Laamo (s. 1978), suomalainen dokumenttielokuvien ohjaaja, käsikirjoittaja ja tuottaja
* Mina Mojtahedi (s. 1973), suomalainen vammaisurheilija
* Mina Myoi (s. 1997), japanilainen laulaja, lauluntekijä ja tanssija
* Mina Tanaka (s. 1994), japanilainen jalkapalloilija

### Kuvitteellisia henkilöitä

* Mina Mongoose, ”Mina-girl”, tuotesarjassa *[[Sonic the Hedgehog]]*

## Muita merkityksiä

* mina, antiikin aikainen paino- ja rahayksikkö
* mina, kieli, jota puhutaan Guinenanlahden rannikolla Ghanassa, Togossa, Beninissä ja Länsi-Nigeriassa.
Heron Quaysin asema

**Heron Quays** on Docklands Light Railwayn asema Canary Wharfissa, Lontoossa, Oyster-vyöhykkeellä 2. Se avattiin 31. elokuuta 1987. Asema on integroitu Lehman Brothersin toimistorakennukseen, ja siitä on suora yhteys Jubilee Placen maanalaiseen ostoskeskukseen.

## Historia

Asema avattiin 31. elokuuta 1987 osana DLR:n ensimmäistä osaa. Se suljettiin syyskuussa 2001 ja siirrettiin 200&nbsp;metriä etelään osaksi uudisrakennusta. Uudelle asemalle rakennettiin myös alkuperäisiä pidemmät laiturit. Se avattiin 18. joulukuuta 2002.

## Lähteet

## Aiheesta muualla
Miessijoki

**Miessijoki** (pohjoissaameksi *Miessejohka*) on Lemmenjoen kansallispuistossa virtaava noin 15 kilometrin pituinen Postijoen sivujoki, joka saa alkunsa Jäkäläpään tunturilla sijaitsevasta pienestä lammesta. Nykyään joki tunnetaan erityisesti kullankaivuusta. Miessijokeen laskevia puroja ovat muun muassa Kaarreoja, Korhosenoja sekä Martin Iskon palon tunturilta alkunsa saava Kivikkopuro, joiden varrelta kaivetaan myös kultaa.

## Kullankaivuu
Lemmenjoen alueen koneellinen kullankaivuu on nykyään keskittynyt Miessijoelle, jonne kaivajat siirtyivät läheiseltä Morgamojalta. Kultaa on kaivettu Miessijoen latvoilta ja keskiosasta noin kymmenen kilometrin matkalta. Toiminta on aiheuttanut myös kiistoja kullankaivajien ja Metsähallituksen välille, koska kaivuun seurauksena Miessijoen vesi on samentunut. Heinäkuussa 2004 Miessijoelta löydettiin Suomen kaikkien aijoen kolmanneksi suurin kultahippu, jonka paino oli 282 grammaa. Kullan lisäksi Miessijoelta on löydetty myös korundeihin kuuluvia safiireja ja rubiineja.

## Lähteet

## Aiheesta muualla
*Miessijoki Kansalaisen Karttapaikassa
Ulf Kristersson

**Ulf Hjalmar Kristersson** (s. 29. joulukuuta 1963 Lund) on ruotsalainen poliitikko, Maltillisen kokoomuksen puheenjohtaja ja nykyinen Ruotsin pääministeri. Kristersson nimitettiin Ruotsin pääministeriksi 18. lokakuuta 2022 ja samalla astui virkaan hänen johtamansa Kristerssonin hallitus. Kristersson sai vuoden 2022 valtiopäivävaalien jälkeen tehtäväksi hallituksen muodostamisen.

Kristersson kasvoi Eskilstunan lähistöllä Torshällassa. Lukion jälkeen hän opiskeli kansantaloustiedettä Uppsalan yliopistossa suorittaen *civilekonom-*tutkinnon. Kristersson toimi Moderata Ungdomsförbundetin puheenjohtajana vuosina 1989–1992.

Maltillisen kokoomuksen nimitysvaliokunta ehdotti yksimielisesti Kristerssonia puolueen puheenjohtajaksi Anna Kinberg Batran ilmoitettua jättävänsä puheenjohtajan tehtävän elokuussa 2017. Kristerssonin valinta puheenjohtajaksi vahvistettiin lokakuun alussa järjestetyssä puoluekokouksessa.

Kristersson valittiin Ruotsin pääministeriksi valtiopäivien äänestyksessä 17. lokakuuta 2022 äänin 176–173.


File:President Biden met with Prime Minister Kristersson of Sweden at the White House before the 2023 Vilnius Summit.jpg|Yhdysvaltain presidentti Joe Biden (oikealla) ja pääministeri Ulf Kristersson vuonna 2023.
File:Meeting with the Prime Minister of Sweden in Kyiv. (52693056724).jpg|Ukrainan presidentti Volodymyr Zelenskyi (vasemmalla) ja pääministeri Ulf Kristersson vuonna 2023.


## Lähteet

## Aiheesta muualla
HMS Courier (J349)

**HMS Courier** (viirinumerot J349 ja M49) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston *HMCS Arnprior*, mutta siitä luovuttiin jo ennen vesillelaskua ja alus siirrettiin Britannialle.

## Valmistus

Alus tilattiin nimellä *HMCS Arnprior* Torontosta Kanadasta Toronto Ship Building Companylta, missä köli laskettiin 7. syyskuuta 1943. Se laskettiin vesille vielä saman vuoden lopulla 22. joulukuuta ja valmistui 31. elokuuta 1944.

## Palvelus
Alus romutettiin 1959 Llanellissa.

## Lähteet
*
*
*

### Viitteet
Thiepval

**Thiepval** on kunta Pohjois-Ranskassa Sommen departementissa Picardien alueella. Thiepvalissa on brittiläisten vuonna 1932 pystyttämä muistomerkki ensimmäisessä maailmansodassa Sommen taisteluissa kadonneiden sotilaiden kunniaksi. Tämän 45 metriä korkean kivestä ja tiilestä valmistetun muistomerkin suunnitteli Edwin Lutyens.

## Aiheesta muualla

## Lähteet
HMS Friendship (J398)

**HMS Friendship** (viirinumero J398) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston *USS AM329*, joka luovutettiin Britannian kuninkaalliselle laivastolle lend lease -sopimuksen nojalla.

## Valmistus

Alus tilattiin Yhdysvaltain laivastolle nimellä *USS AM329* Torontosta Kanadasta Toronto Ship Building Companyltä, missä köli laskettiin 22. huhtikuuta 1942. Alus laskettiin vesille 24. lokakuuta ja valmistui 15. syyskuuta 1943.

## Palvelus
Alus palautettiin 1946 Yhdysvaltain laivastolle ja romutettiin seuraavana vuonna Marylandissä.

## Lähteet
*
*

### Viitteet
HMS Gozo (J287)

**HMS Gozo** (viirinumero J287) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston *USS AM330*, joka luovutettiin Britannian kuninkaalliselle laivastolle lend lease -sopimuksen nojalla.

## Valmistus

Alus tilattiin Yhdysvaltain laivastolle nimellä *USS AM330* Torontosta Kanadasta Toronto Ship Building Companyltä. missä köli laskettiin 5. elokuuta 1942. Alus laskettiin vesille 27. tammikuuta 1943 ja valmistui 22. lokakuuta.

## Palvelus
Alus palautettiin 1946 Yhdysvaltain laivastolle. Se myytiin seuraavana vuonna Kreikalle, joka liitti sen laivastoonsa nimellä *Polemistis*. Alus upposi 1975 maalilaivana.

## Lähteet
*
*

### Viitteet
HMS Jaseur (J428)

**HMS Jaseur** (viirinumerot J428 ja M428) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Torontosta Toronto Ship Building Companyltä, missä köli laskettiin 17. joulukuuta 1943. Se laskettiin vesille 19. huhtikuuta 1944 ja valmistui 27. lokakuuta.

## Palvelus
Alus romutettiin 1956 Blythissä.

## Lähteet
*
*

### Viitteet
HMS Laertes (J433)

**HMS Laertes** (viirinumerot J433 ja M433) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Torontosta Toronto Ship Building Companyltä, missä köli laskettiin 20. tammikuuta 1944. Se laskettiin vesille 25. maaliskuuta ja valmistui 2. maaliskuuta 1945.

## Palvelus
Alus romutettiin 1959 Barrow'ssa.

## Lähteet
*
*

### Viitteet